stanford-oval/wikipedia huggingface dataset:
Mökkireissu
Jaksot

| Jakso | Ensiesityspäivä | Vieraat | Esitetyt kappaleet (alkuperäinen esittäjä) | Katsojaluvut |
| --- | --- | --- | --- | --- |
| 1 | 17. marraskuuta 2017 | Anna Abreu Anssi Kela Kasmir | Anssi Kela: ”Rock With You” (Michael Jackson) Kasmir: ”Punatukkainen” (Aki Sirkesalo) Anna Abreu: Velha Infância (Tribalistas) | 288 000  |
| 2 | 24. marraskuuta 2017 | Benjamin Peltonen Pete Parkkonen Arja Koriseva | Benjamin: ”Just the Way You Are” (Bruno Mars) Arja Koriseva: ”Nocturne” (Vesa-Matti Loiri) Pete Parkkonen: ”Can’t Get You Off My Mind” (Lenny Kravitz) | – |
| 3 | 1. joulukuuta 2017 | Maija Vilkkumaa Anna Puu Irina | Anna Puu: ”Jätkän humppa” (Mutkattomat) Maija Vilkkumaa: ”You Shook Me All Night Long” (AC/DC) Irina: ”Still Loving You” (Scorpions) | – |
| 4 | 8. joulukuuta 2017 | Tuure Kilpeläinen Jussi 69 Leo | Tuure Kilpeläinen: ”Juokse sinä humma” (Tapio Rautavaara) Leo: ”Mä käännyn hiljaa pois” (J. Karjalainen) Jussi 69: ”Summer of ’69” (Bryan Adams) | 213 000  |
| 5 | 15. joulukuuta 2017 | Laura Närhi Vicky Rosti Erin | Erin: ”Jolene” (Dolly Parton) Vicky Rosti: ”Etana asialla” (Reino Helismaa) Laura Närhi: ”La Isla Bonita” (Madonna) | 255 000  |
| 6 | 22. joulukuuta 2017 | Felix Zenger Isac Elliot Hank Solo | Isac Elliot: ”Pohjois-Karjala” (Leevi and the Leavings) Felix Zenger: ”Don't Worry, Be Happy” (Bobby McFerrin) Hank Solo: ”Todella kaunis” (Zen Café) | 171 000  |
| 7 | 5. tammikuuta 2018 | Pepe Willberg Mikki Kauste Petra | Petra: ”Kaikki nuoret tyypit” (Tehosekoitin) Pepe Willberg: ”Siks oon mä suruinen” (Olavi Virta) Mikki Kauste: ”Black Hole Sun” (Soundgarden | 127 000  |
| 8 | 12. tammikuuta 2018 | Ilkka Alanko Ellinoora Stig | Stig: ”Oi beibi” (Raptori) Ilkka Alanko: ”Saarenmaan valssi” (Georg Ots) Ellinoora: ”Some Die Young” (Laleh) | – |
| 9 | 19. tammikuuta 2018 | Krista Siegfrids Anne Mattila Arttu Wiskari | Arttu Wiskari: ”Kotkan poikii ilman siipii” (Junnu Vainio) Anne Mattila: ”Satumaa” (Reijo Taipale) Krista Siegfrids: ”Uh La La La” (Alexia)  | – |
| 10 | 26. tammikuuta 2018 | Timo Rautiainen Vilma Alina Paleface | Paleface: ”Sataa” (Fredi) Vilma Alina: ”Nuori ja kaunis” (Anna Järvinen & Olavi Uusivirta) Timo Rautiainen: ”Muistan kesän” (Kai Hyttinen) | — |
Aiheesta muualla

Ohjelman traileri
Myrskyn sankarit

Myrskyn sankarit on suomalainen roolipeli, jonka ensimmäinen osa on vuonna 2013 julkaistu Myrskyn sankarit – Suurkuninkaan miekka. Pelin on kirjoittanut ja suunnitellut Mike Pohjola ja julkaissut Tactic Games Oy.
Myrskyn sankarit – Suurkuninkaan miekka kertoo metsässä asuvista kapinallisista, jotka taistelevat pahan keisarin hirmuvaltaa vastaan. Samaa aihetta käsitteli myös Pohjolan ensimmäinen julkaistu roolipeli Myrskyn aika.
Peliä on markkinoitu ensimmäisenä suurelle yleisölle tarjolla olevana suomenkielisenä roolipelinä kahteenkymmeneen vuoteen, sillä sitä myydään perinteisten roolipelikauppojen lisäksi myös kirjakaupoissa ja tavarataloissa.
Kyseessä on myös Suomen ensimmäinen joukkorahoitettu roolipeli, kenties jopa ensimmäinen joukkorahoitettu peli.
Aiheesta muualla

Tacticin tuotesivut
Myrskyn sankarien kotisivut
Mouvement pour le Mali

Mouvement pour le Mali (MPM) on poliittinen puolue Malissa.
Varakas liikemies Hadi Niangadou perusti MPM:n vuonna 2018 tukemaan presidentti Ibrahim Boubacar Keïtan uudelleenvalintaa. Vuoden 2020 vaaleissa se sai kymmenen edustajaa Malin kansalliskokoukseen.
MPM on ohjelmaltaan samanlainen kuin presidentti Keïtan puolue Rassemblement pour le Mali. Sitä on pidetty osana suunnitelmaa, jonka avulla presidentin pojasta Karim Keïtasta ollaan tekemässä hänen valtansa perijää vuonna 2023.
Nance–Horanin oireyhtymä

Nance–Horanin oireyhtymä on erittäin harvinainen sairaus, joka aiheuttaa harmaakaihin ja hammasoireita (ylimääräiset etuhampaat, lieriömäiset ja kolomaiset hampaat).
Nance–Horanin oireyhtymä on X-kromosomin kautta periytyvä. Sairaus voi vaikuttaa myös potilaan henkisiin kykyihin: osa heistä on kehitysvammaisia, useimmiten lieväasteisesti.
Nance–Horanin oireyhtymää esiintyy lähinnä miespuolisilla henkilöillä. Oireyhtymä kuvattiin vuonna 1974, ja vuonna 2003 raportoituja tapauksia oli kaksikymmentä.
Muuan

Muuan on suomalainen vuonna 2015 perustettu arkkitehtitoimisto.
Muuan on osa Uusi Kaupunki -kollektiivia, joka kokoaa yhteen suomalaisia arkkitehtitoimistoja ja kaupunkisuunnittelijoita.
Kilpailut, palkinnot ja tunnustukset > Kilpailut

Kaijonharjun päiväkoti - Oulu, 1. palkinto, 2021
Sara Hildénin taidemuseo - Tampere, kunniamaininta, 2021
Vanha Domus TOAS - Tampere, lunastus, 2021
Asuntoreformi 2020 - Helsinki, 1. palkinto, 2019
Hartaanselänranta - Oulu, 1. palkinto, 2019
Laitilan seurakuntatalo - 1. palkinto, 2018
Asuntoreformi 2018 - Jyväskylä, lunastus, 2018
Kilpailut, palkinnot ja tunnustukset > Palkinnot ja tunnustukset

Bryggmann-palkinto, 2016 - Tuulikki Tanskalle "Ansioista algoritmiavusteisen suunnittelun, opetuksen ja tutkimuksen parissa"
Pietilä-palkinto (Nordic Works / Uusi Kaupunki kollektiivi), 2016 - Nordic Works / Uusi Kaupunki Kollektiivi: "Merkittävästä työstä arkkitehtuurin uudistamiseksi"
Yhdyskuntasuunnittelun Ruusu (Nordic Works / Uusi Kaupunki kollektiivi), 2015 - Osallistavasta interventiosta suomalaiseen kaupunkisuunnitteluun
Mölandet

Mölandet
| --- | --- |
Sijainti:  Sipoo Uusimaa Suomi
Merialue:  Suomenlahti
muokkaa - muokkaa wikitekstiä - muokkaa Wikidataa
Mölandet on saari Sipoon edustalla Suomenlahdessa. Se kuuluu Sipoon kunnan Granön kaupunginosaan.
Lännessä Kalkkisaarenselän vastarannalla ovat Vuosaaren sataman lähimmät laiturit, pohjoisessa on Granön saari.
Historia

Mölandet oli Husön kartanon (Talosaari) omistuksessa vuosisadan vaihteessa. Saari jaettiin huvilatonteiksi vuonna 1922. Saaren rannoille muodostui pääosin 1920–1940-luvuilla jokseenkin yhtenäinen kesähuvilamiljöö. Vuonna 1922 tehty palstoitussuunnitelma oli varsin tiheä ja jakoi saaren rannat kokonaisuudessaan huvilapalstoiksi. Ainoa torppa sijaitsi pohjoisrannalla saaren keskiosassa.
Kaavoitus

Mölandet kaavoitus on liitetty Sipoon saariston ja rannikon osayleiskaava alueeseen.selvennä Kaava on hyväksytty Sipoon valtuustossa 1. marraskuuta 2010, mutta kaavasta valitettiin Helsingin hallinto-oikeuteen (2014). Korkein hallinto-oikeus hylkäsi valitukset.
Kiinteistöt Mölandetin alueella

Läntisessä niemessä sijaitsee yhteyslaituri, josta lähtee kävelytie kaikille saaren huviloille. Nykyisin tie on lähes umpeen kasvanut.
Saarella on useita korkeatasoisia rakennusmestarihuviloita sekä arkkitehti Oiva Kallion suunnittelema 1920-luvun tyylipuhdasta klassisismia edustava Villa Sainio, jonka kenkätehtailija Sainio rakennutti henkilökuntansa kesänviettopaikaksi. Villa Sainio toimii nykyään Vantaan kaupungin omistamana Mölis-nimisenä vapaa-ajanviettopaikkana.
Myös Vuosaaren Urheilukalastajat r.y:n kesäpaikka sijaitsee saarella.
Mölandetin eteläiset vesi- ja maa-alueet, pinta-alaltaan noin 145 hehtaaria, omistaa Etelä-Mölandetin kalastus- ja luonnonsuojeluyhdistys ry. Osa yhdistyksen alueesta on luonnonsuojelualuetta.
Mount Robson

Mount Robson
Mt Robson eteläpuolelta kuvattuna
| --- | --- |
Sijainti:  Brittiläinen Kolumbia, Kanada
Vuoristo:  Kalliovuoret
Korkeus merenpinnasta:  3 954 m
Prominenssi:  2 829  m 
Suojelualue:  Mount Robson Provincial Park (en) (käännä suomeksi) 
Ensimmäinen nousu huipulle:  1913 – W.M. Foster, A.H. McCarthy ja Conrad Kain
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Robson tai Robson Peak on Kanadan puoleisten Kalliovuorten korkein vuori. Se on 3 954 metriä korkea ja sijaitsee Kanadan Brittiläisessä Kolumbiassa. Nykyisen nimensä vuori sai vuonna 1915. Se nimettiin 1700-1800-luvuilla eläneen skotlantilais-kanadalaisen turkiskauppiaan Colin Robertsonin mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Canadian Mountain Encyclopedia: Mount Robson
Mount Robson
Mustalampi (Kangasniemi, Häppälänmäki)

| Mustalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°08′37″N, 26°21′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Isoon Siikajärveen 
Järvinumero:  14.926.1.022
Mittaustietoja
Pinnankorkeus:  150,8 m  
Pituus:  280 m  
Leveys:  170 m  
Rantaviiva:  0,681 km  
Pinta-ala:  2,746 ha  
Saaria:  ei saaria 
 fiMustalampi 
Mustalampi  on Etelä-Savossa Kangasniemellä  Häppälänmäen lähellä sijaitseva lampi.
Maantietoa

Lampi on 280 metriä pitkä, 170 metriä leveä, ja sen pinta-ala on 2,7 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Synsiäjärven valuma-alueeseen (14.926) se kuuluu. Lammen vedenpinnan korkeus on 150,8 metriä mpy.
Mount Sinai Memorial Park Cemetery

Mount Sinai Memorial Parks and Mortuaries on Kalifornian suurin juutalainen hautausmaa. Se otettiin käyttöön vuonna 1954
Kuuluisia haudattuja

Irwin Allen, ohjaaja, tuottaja
Eleanor Audley, näyttelijä
Herschel Bernardi, näyttelijä, laulaja
Solomon W. Golomb, matemaatikko
Arnold Kopelson, tuottaja
Bruce Malmuth, ohjaaja, näyttelijä
Michael Masser, lauluntekijä
Irving Mills, sanoittaja
Hillel Slovak, kitaristi
Harold J. Stone, näyttelijä
Mouvement du 5 juin – Rassemblement des forces patriotiques

Mouvement du 5 juin – Rassemblement des forces patriotiques (M5-RFP) on malilainen poliittinen liike, jonka järjestämät mielenosoitukset johtivat presidentti Ibrahim Boubacar Keïtan syrjäyttäneeseen vallankaappaukseen elokuussa 2020.
Malin yhteiskunnallisen tyytymättömyyden taustalla ovat maan köyhyys, heikko turvallisuustilanne sekä hallinnon tehottomuus ja korruptio. Protestien laukaisijana toimivat maalis-huhtikuussa 2020 pidetyt parlamenttivaalit, jotka osoittivat maan poliittisen järjestelmän toimimattomuuden.
Presidentti Keïtan ja pääministeri Boubou Cissén eroa vaatinut oppositio yhdistyi toukokuun lopussa ja järjesti ensimmäisen suuren mielenosoituksen Bamakossa 5. kesäkuuta 2020. Nimen M5-RFP ottaneen liikkeen osia olivat imaami Mahmoud Dickon johtama Coordination des mouvements, association et sympathisants (CMAS), oppositiopuolueiden muodostama Front pour le sauvegarde de la démocratie (FSD) ja kansalaisjärjestöjen yhteenliittymä Espoir Mali Koura (EMK). Liikkeen moraalisena auktoriteettina toimi mielenosoitukset koolle kutsunut Dicko. Sen strategisen komitean johtajaksi valittiin Mouvement patriotique pour le renouveau -puolueen Choguel Kokalla Maïga.
Heinäkuussa 2020 protestit muuttuivat väkivaltaisiksi eivätkä Länsi-Afrikan talousyhteisön välitysyritykset tuottaneet tulosta. Maan armeija pidätti presidentti Keïtan 18. elokuuta ja ilmoitti vallan siirtyneen Assimi Goïtan johtamalle sotilaskomitealle. Oppositio oli saavuttanut tavoitteensa ja ilmoitti olevansa valmis tekemään yhteistyötä sotilaiden kanssa, jotka suunnittelivat paluuta siviilivaltaan 18 kuukautta kestävän siirtymäkauden jälkeen.
Vallankaappauksen jälkeen M5-RFP menetti joukkovoimansa, ja sen mahdollisuudet vaikuttaa siirtymäkauden politiikkaan ja instituutioihin olivat vähäiset. Karismaattinen Dicko vetäytyi syrjään ja liikkeeseen jäivät lähinnä perinteiset oppositiopoliitikot, joilla ei katsota olevan kansan luottamusta.
Tilanne muuttui toukokuussa 2021, kun sotilaat syrjäyttivät siirtymäkauden presidentiksi valitun Bah N’Dawin ja pääministeri Moctar Ouanen. Syntyneessä kriisissä Goïtan johtamat sotilaat etsivät M5-RFP:n tukea ja ehdottivat, että se nimeäisi uuden pääministerin. M5-RFP on tarjonnut pääministeriksi strategisen komiteansa puheenjohtajaa Choguel Maïgaa.
Maaliskuussa 2024 Choguel Maïga erotettiin 5. kesäkuuta -liikkeen – Mouvement du 5 juin – Rassemblement des forces patriotiques (M5-RFP) johtajan virastaan..
Nanay

Nanay on yksi Amazonin sivujoista. Nanayn pituus on noin 300 kilometriä. Se kulkee Napojoen länsipuolella, Tigrejoen itäpuolella ja yhtyy Amazonin pääuomaan Perussa Iquitosin kaupungin luona.
Jokivarressa kasvaa tulvametsiä, joiden suojelemiseksi on perustettu Allpahuayo-Mishanan suojelualue 23 kilometriä Iquatosista etelään. Nanayn veden laatu on hyvä. Akvaariokalojen kauppiaat käyttävät sitä kalojen kasvattamiseen, ja ilmeisesti kahden heille sattuneen onnettomuuden seurauksena jokeen on levinnyt värikäs kiekkokalakanta.
Mount Shasta

Mount Shasta
| --- | --- |
Tyyppi:  kerrostulivuori 
Sijainti:  Siskiyoun piirikunta Yhdysvallat
Vuoristo:  Kaskadit 
Korkeus merenpinnasta:  4 322  m 
Prominenssi:  2 977  m 
Suojelualue:  Shastan–Trinityn kansallismetsä (en) 
| --- | --- |
Luokitus:  National Natural Landmark (en) (1976) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Shasta on Kaskadeihin kuuluva uinuva tulivuori (4 317 m) Yhdysvalloissa Kalifornian osavaltion pohjoisosassa. Se sijaitsee Shastan–Trinityn kansallismetsässä, noin 120 kilometriä Reddingin kaupungista pohjoiseen, ja hallitsee maisemaa laajalla alueella.
Aiheesta muualla

Kuvia tai muita tiedostoja aiheesta Mount Shasta Wikimedia Commonsissa
Myrskyn silmään

| Myrskyn silmään Kuusumun Profeetta |
| --- | --- | --- |

DVD-julkaisun tiedot
 Äänitetty : 25. elokuuta 2007, Porin Teatteri
 Julkaistu: 11. marraskuuta 2009
 Tyylilaji: progressiivinen rock, folk rock
muut julkaisut
|   | Myrskyn silmään  |   |
Myrskyn silmään on vuonna 2009 julkaistu Kuusumun Profeetan DVD-levy. Se sisältää Porin teatterissa elokuussa 2007 tehdyn konserttitaltioinnin, neljä musiikkivideota sekä 5.1-miksaukset kolmesta yhtyeen kappaleesta. Kuusumun Profeetta esiintyy konsertissa kuorolla, puhallinsektiolla ja jousikvartetolla vahvistettuna.
Arvioita

Imperiumi.net:
Kappaleet

Intro
Ei aurinko milloinkaan laske
Syysaika
Tunnit muuttuu minuuteiksi
Hämärän enkeli
Rankaisun ylhäinen ruhtinas
Saa rakkaus vuoria odottaa
Akvaario
Vaihe 1
Lyhtykuja: loppu
Täältä tullaan taivas
28120 Kaivos
Kovin lentäen kotiin kaipaan
Häivähdys
Me olemme veitsi joka viiltää
Oraakkeli
Hattu ja kompassi
Hän jota ei koskaan ollutkaan
Hymyilevien laivojen satama
Tunnit muuttuu minuuteiksi
Mies muistoja varten
Jumalat liekeissä
Lehvien varjossa: Häilymätön
Møre

| Møre |
| --- | --- |

Lehtityyppi:  paikallislehti
Levikki:  3 014 (2023)
Perustettu:  1903
Päätoimittaja:  Tore Aarflot
Kotikunta:  Volda
Kotimaa:  Norja
Ilmestymistiheys:  2 krt/vko
Kieli:  norja
Aiheesta muualla
Kotisivu
Møre on norjalainen vuonna 1903 perustettu paikallislehti, jonka kotikunta on Volda. Se ilmestyy painettuna kahdesti viikossa. Lehden ensimmäinen edeltäjä Norsk Landboeblad perustettiin vuonna 1810 ja lakkautettiin 1816. Samaan Aarflotin perheeseen kuuluneet henkilöt perustivat lehden uudelleen nimillä Landboe-Avisen (1833–1843), Postbudet (1845–1868), Møringen (1869–1874) ja Ugebladet (1888–1902).
Aiheesta muualla

Lehden verkkosivut (norjaksi)
Määrin galleria

| Määrin galleria Moravská galerie  |
| --- | --- |
 Määrin gallerian päärakennus Pražákin palatsi.
Tyyppi:  Taidemuseo, Czech research institution (käännä suomeksi), organisaatio, taidegalleria 
Sijainti:  Brno, Tšekki
Perustettu:  1961
Johtaja:  Marek Pokorný
Kotisivut:  http://www.moravska-galerie.cz/en/
Koordinaatit:  49°11′46″N, 16°36′14″E
 fiMäärin galleria 
   
Määrin galleria Brnossa (tšek. Moravská galerie v Brně) on taidemuseo Tšekin toiseksi suurimmassa kaupungissa, Brnossa. Se perustettiin vuonna 1961 kahden vanhemman instituution liittyessä yhteen. Määrin gallerian kokoelmat ovat kolmessa erillisessä rakennuksessa Brnossa.
Rakennukset

Pražákin palatsi on Määrin gallerian päärakennus, jossa on taidemuseon toimisto. Theofil Hansen suunnitteli rakennuksen alkujaan asuinkäyttöön brnolaiselle poliitikolle Alois Pražákille vuosina 1873–1874. Pražákin palatsissa on modernin taiteen ja nykytaiteen näyttelyitä. Rakennuksessa on lisäksi kirjasto ja opiskeluhuone, jotka ovat olleet auki yleisölle vuodesta 1883.
Käyttötaiteen museon rakennus valmistui vuonna 1882, ja se rakennettiin majoittamaan museota, joka keskittyi käyttötaiteeseen. Nykyään museo on siis osa Määrin galleriaa. Toisen maailmansodan jälkeen rakennusta muokattiin arkkitehti Bohuslav Fuchsin suunnitelmien mukaan, ja vuonna 2001 rakennus peruskorjattiin. Museossa on pysyvä kokoelma, joka esittelee käyttötaidetta keskiajalta nykypäivään.
Kuvernöörin palatsi on 1300-luvulta, ja siinä oli alkujaan augustinolaisluostari. Nykyisen tyylinsä palatsi sai 1700-luvun puolivälissä, jolloin Moritz Grimm suunnitteli sen uudelleen barokkityylillä. Lisäksi Määrin galleriaan kuuluu näyttely Josef Hoffmanin synnyintalossa Brtnicessä.
Aiheesta muualla

Kuvia tai muita tiedostoja aiheesta Määrin galleria Wikimedia Commonsissa
Määrin gallerian kotisivut (Arkistoitu – Internet Archive) (englanniksi) (tšekiksi)
Møn

Møn
| --- | --- |
Sijainti:  55°00′N, 12°20′E, Vordingborgin kunta Sjælland Tanska
Merialue:  Itämeri
Korkein kohta:  Aborrebjerg, 143 m
Pinta-ala:  217,75 km²
| --- | --- |
Asukasluku:  9 648
Suurin kaupunki:  Stege
Luokitus:  International Dark Sky Community (2017), International Dark Sky Park (2017) 
muokkaa - muokkaa wikitekstiä - muokkaa Wikidataa
Møn, Møen on saari ja entinen kunta eteläisessä Tanskassa Sjællandin alueella. 1. tammikuuta 2007 alkaen Mønin kunta lakkautettiin osana Tanskan kuntauudistusta. Se yhdistettiin Langebækin, Præstøn ja Vordingborgin kuntien kanssa laajemmaksi Vordingborgin kunnaksi. Mønin saaren lisäksi Mønin aiempaan kuntaan kuuluivat Nyordin, Bogøn, Farøn ja Lindholmin saaret.
Itäosassa on jyrkkiä mereen laskeutuvia liitukivikallioita, esimerkiksi Møns Klint (7 km pitkä, enimmillään 128 m korkea). Ainoa kaupunki on Stege. Saarelta on 744 metrin mittainen Dronning Alexandrines Bro -silta Ulvsundin yli Sjællandiin. Mønin korkein kohta on 143 metriä korkea Aborrebjerg.
Aiheesta muualla

Kuvia tai muita tiedostoja aiheesta Møn Wikimedia Commonsissa
Mort Sahl

Sahl vuonna 1960
Morton Lyon Sahl (11. toukokuuta 1927 Montreal, Québec, Kanada – 26. lokakuuta 2021 Mill Valley, Kalifornia, Yhdysvallat) oli yhdysvaltalainen koomikko. Sahlin vitsit kohdistuivat usein ajankohtaisiin aiheisiin, erityisesti politiikkaan. Lavalla hänet tunnettiin monologeistaan, joita hän esitti yleensä rennosti pukeutuneena, sanomalehti kainalossa.
Elämäkerta > Nuoruus

Sahl syntyi Kanadassa. Hänen äitinsä oli kanadalainen ja isänsä yhdysvaltalainen. Perhe muutti pian Yhdysvaltoihin, kun Harry-isä alkoi työskennellä oikeusministeriölle. High schoolin jälkeen Sahl liittyi Yhdysvaltain ilmavoimiin ja hänet sijoitettiin Alaskaan. Hänet vapautettiin palveluksesta 1947, ja hän valmistui vuonna 1950 Etelä-Kalifornian yliopistosta pääaineenaan kaupunkisuunnittelu.
Elämäkerta > Koomikoksi

Sahl teki useita töitä, ennen kuin vuonna 1953 tyttöystävänsä innoittamana koe-esiintyi sanfransiscolaisen hungry i -klubin omistajalle Enrico Banduccille. Klubi tunnettiin beatnikien ja yliopistoaktivistien kokoontumispaikkana, ja se oli sopiva paikka myös Sahlille, sillä hänen omanlaisensa poliittinen tyylinsä sai suosiota. Sahlin maine alkoi kasvaa, ja hän sai keikkoja ympäri Yhdysvaltoja. Hän myös juonsi vuonna 1959 ensimmäisen Grammy-gaalan sekä oli yksi saman vuoden Oscar-gaalan juontajista.
Sahl oli ensimmäisiä satiirikkoja, jotka alkoivat äänittää LP-albumeja. Niistä ensimmäinen oli vuonna 1955 julkaistu komedia-albumi At Sunset. Se valittiin vuonna 2010 Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Elämäkerta > Sahl ja politiikka

Sahl kirjoitti vitsejä ystävänsä John F. Kennedyn puheisiin. Kennedyn tultua presidentiksi Sahl alkoi kuitenkin suhtautua kriittisesti tämän politiikkaan. Kun Kennedy murhattiin vuonna 1963, Sahlille muodostui pakkomielle murhaajan löytämisestä. Hänet jopa päästettiin virallisesti mukaan tutkintaan. Sahlin huumori alkoi painottua politiikkaan ja hän kritisoi Warrenin komission raporttia. Lehdistö alkoi suhtautua häneen vihamielisesti ja hänen suosionsa alkoi laskea. Watergate-skandaalin aikaan se alkoi kuitenkin taas nousta. 1980-luvulla hän myös esitti Broadwaylla imitaatioita Ronald Reaganista ja George H. W. Bushista.
Yksityiselämä

Sahl on ollut naimisissa kahdesti. Vuosina 1967−1991 hän oli naimisissa malli China Leen kanssa. He saivat pojan, joka kuoli 19-vuotiaana vuonna 1996. Samana vuonna Sahl tapasi seuraavan vaimonsa, jonka kanssa hän meni naimisiin 1999.
Sahl kuoli lokakuussa 2021 kotonaan Mill Valleyssä. Hänen ystävänsä mukaan Sahl kuoli vanhuuteen.
Aiheesta muualla

Mort Sahlin kotisivut. (englanniksi)
Mort Sahl Internet Movie Databasessa. (englanniksi)
Muukalainen (albumi)

| Muukalainen Topi Sorsakoski |
| --- | --- | --- |

Studioalbumin tiedot
 Äänitetty : 2000
 Julkaistu: 2000
 Tuottaja(t): Tapani Puranen
 Tyylilaji: Iskelmä
 Kesto: 37.53
 Levy-yhtiö: Edel
Listasijoitukset
  Suomen virallinen lista: 24.
Topi Sorsakosken muut julkaisut
| Evergreens 1999 | Muukalainen 2000 | Luotu lähtemään 2002 |
Muukalainen on suomalaisen laulaja Topi Sorsakosken sooloalbumi, joka julkaistiin vuonna 2000 levymerkillä Edel Records. Se nousi Suomen virallisen listan sijalle 24.
Kappaleet

Sovitukset: Tapani Puranen, kitarasovitukset: Jyrki Telilä ja Tapani Puranen.
Muukalainen – 3.09 (alkup. Oh, Such a Stranger, säv. Don Gibson, suom. san. Marko Haavisto)
Jäljet hiekassa – 2.42 (alkup. La Playa, säv. Jan van Wetter, suom. san. Tuula Valkama)
Pahan kukka – 3.54 (alkup. La Flor de Mal, säv. Tito la Riva, suom. san. Matti Tuononen)
Sua kaipaan – 2.47 (säv. ja san. Marko Haavisto)
Kaipuun kuu – 2.48 (säv. Olli Heikkinen, san. Heikki Salo)
Mä vaikka lähtös voisin estää – 2.51 (säv. Mika Toivanen, san. Jorma Toiviainen)
Teit minusta autiomaan – 3.04 (säv. Tapani Puranen, san. Toiviainen)
Vain tuuli valvoo – 2.29 (säv. Toivanen, san. Toiviainen)
Viimeinkin – 3.39 (säv. ja san. Haavisto)
Kuu kulkee taakse pilvien – 4.36 (säv. Pekka Pajula, san. Toiviainen)
Suviunelma – 2.56 (säv. Puranen, san. Pauli Hanhiniemi)
Kotiinpäin – 2.26 (säv. Puranen, san. Jukka Itkonen)
Muusikot

Teemu Broman – basso, kontrabasso
Olli Haavisto – steel-kitara, dobro
Ari Isotalo – lyömäsoittimet
Satu Puranen – taustalaulu
Tapani Puranen – piano, hammond-urut, taustalaulu, orkesterin johto
Tommi Rautiainen – rummut
Jyrki Telilä – kitarat
Juhani Tepponen – 1. viulu
Martti Wiklund – 1. viulu
Seppo Suikkanen – 2. viulu
Marja-Liisa Lieppinen – alttoviulu
Pauli Heikkinen – sello
Monica Vitti

| Monica Vitti |
| --- | --- |
 Monica Vitti vuonna 1965.
Henkilötiedot
Koko nimi:  Maria Luisa Ceciarelli
Syntynyt: 3. marraskuuta 1931 Rooma, Italia
Kuollut: 1. helmikuuta 2022 (90 vuotta) Rooma, Italia
Ammatti:  näyttelijä
Puoliso:  Roberto Russo (vih. 2000)
Näyttelijä
Aktiivisena:  1959–1992
Merkittävät roolit:   Le dritte  Seikkailu  Yö  Kuumetta  Punainen erämaa 
Aiheesta muualla
IMDb 
Elonet
AllMovie
Svensk Filmdatabas
Monica Vitti (oik. Maria Luisa Ceciarelli; 3. marraskuuta 1931 Rooma – 1. helmikuuta 2022 Rooma) oli italialainen näyttelijä, joka esiintyi useissa päärooleissa Michelangelo Antonionin elokuvissa.
Nuoruus ja uran alku

Monica Vitti syntyi vuonna 1931. Hänen vanhempansa olivat Angelo Ceciarelli ja Adele Vittilia, jonka tyttönimestä taiteilijanimikin on väännetty. Vitti muisteli myöhemmin lapsuutensa olleen onneton, ja hän jäi 18-vuotiaana Italiaan, kun hänen vanhempansa muuttivat Yhdysvaltoihin.
Vitti aloitti uransa jo teini-ikäisenä amatöörituotantojen näyttelijänä, ja hän valmistui 1953 Rooman teatterikorkeakoulusta. Hän kiersi valmistuttuaan Euroopassa italialaisen teatteriseurueen kanssa, ja hänen ensimmäinen roolinsa roomalaisessa teatterissa oli Niccolò Machiavellin Mandragolan tuotannossa. Vittillä oli 1950-luvulla myös joitakin televisio- ja elokuvarooleja. Ensimmäinen merkittävä rooli oli Mario Amendolan elokuvassa Le dritte (1958).